CELEX: 32011R0263
Language: sl
Date: 2011-03-17 00:00:00
Title: Uredba Komisije (EU) št. 263/2011 z dne 17. marca 2011 o izvajanju Uredbe (ES) št. 458/2007 Evropskega parlamenta in Sveta o Evropskem sistemu integrirane statistike socialne zaščite (ESSPROS) v zvezi z začetkom polnega zbiranja podatkov za modul ESSPROS o neto prejemkih socialne zaščite  Besedilo velja za EGP

18.3.2011   
            
            
               SL
            
            
               Uradni list Evropske unije
            
            
               L 71/4
            
         UREDBA KOMISIJE (EU) št. 263/2011
   z dne 17. marca 2011
   o izvajanju Uredbe (ES) št. 458/2007 Evropskega parlamenta in Sveta o Evropskem sistemu integrirane statistike socialne zaščite (ESSPROS) v zvezi z začetkom polnega zbiranja podatkov za modul ESSPROS o neto prejemkih socialne zaščite
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 458/2007 Evropskega parlamenta in Sveta z dne 25. aprila 2007 o Evropskem sistemu integrirane statistike socialne zaščite (ESSPROS) (1) in zlasti člena 5(2) in člena 7(3) Uredbe,
   ob upoštevanju naslednjega:
   
               (1)
            
            
               Uredba (ES) št. 458/2007 je vzpostavila metodološki okvir za urejanje statističnih podatkov na primerljivi osnovi v korist Evropske unije in časovni okvir za pošiljanje in diseminacijo statističnih podatkov, urejenih v skladu z Evropskim sistemom integrirane statistike socialne zaščite (v nadaljnjem besedilu: ESSPROS).
            
         
               (2)
            
            
               V skladu s členom 5(1) Uredbe (ES) št. 458/2007 je bilo pilotsko zbiranje podatkov za leto 2005 izvedeno v vseh državah članicah za čim prejšnjo uvedbo modula o neto prejemkih socialne zaščite.
            
         
               (3)
            
            
               Sinteza nacionalnega pilotskega zbiranja podatkov je pokazala, da je bil izid velike večine teh pilotskih raziskav pozitiven, zato je treba sprejeti izvedbene ukrepe, potrebne za polno zbiranje podatkov za modul o neto prejemkih socialne zaščite.
            
         
               (4)
            
            
               Modul o neto prejemkih socialne zaščite je treba pridobiti z omejenim pristopom, da bo v osnovnem sistemu ESSPROS zbrana enaka populacija upravičencev bruto prejemkov socialne zaščite.
            
         
               (5)
            
            
               V skladu s členom 7(3) Uredbe (ES) št. 458/2007 je treba sprejeti izvedbene ukrepe glede prvega leta, za katerega se polno zbirajo podatki, in ukrepe glede podrobne klasifikacije zajetih podatkov, uporabljenih opredelitev in pravil za diseminacijo za modul o neto prejemkih socialne zaščite.
            
         
               (6)
            
            
               Ukrepi iz te uredbe so v skladu z mnenjem Odbora za evropski statistični sistem –
            
         SPREJELA NASLEDNJO UREDBO:
   Člen 1
   1.   Države članice Komisiji (Eurostatu) vsako leto predložijo podatke v zvezi z modulom ESSPROS o neto prejemkih socialne zaščite. Referenčno obdobje je koledarsko leto.
   2.   Rok za pošiljanje podatkov za leto N, vključno s kakršno koli revizijo podatkov prejšnjih let, je 31. december leta N + 2.
   3.   Prvo leto, za katero se zbirajo podatki o neto prejemkih socialne zaščite, je 2010.
   Člen 2
   1.   Opredelitve, ki se uporabljajo pri modulu o neto prejemkih socialne zaščite, so določene v Prilogi I.
   2.   Podrobne klasifikacije, ki se uporabljajo pri modulu o neto prejemkih socialne zaščite, so določene v Prilogi II.
   3.   Merila za diseminacijo podatkov v zvezi z modulom o neto prejemkih socialne zaščite so določena v Prilogi III.
   Člen 3
   Ta uredba začne veljati na dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 17. marca 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 113, 30.4.2007, str. 3.
   
      PRILOGA I
      
         Opredelitve za modul o neto prejemkih socialne zaščite
      
      
                  1.
               
               
                  Uporabljajo se opredelitve iz člena 2 Uredbe (ES) št. 458/2007.
               
            
                  2.
               
               
                  Uporabljajo se opredelitve iz točke „1.3 Izdatki programov socialne zaščite“ Priloge I k Uredbi Komisije (ES) št. 10/2008 (1).
               
            
                  3.
               
               
                  Za posebni namen te uredbe se uporabljajo naslednje opredelitve:
                  
                              3.1
                           
                           
                              „neto prejemki socialne zaščite – omejen pristop“ pomeni socialne prejemke po odbitju davkov in socialnih prispevkov, ki jih plačajo prejemniki socialnih prejemkov, in po morebitnem dodanem preostalem fiskalnem prejemku v skladu s formulo:
                              Neto prejemki socialne zaščite (omejen pristop) = bruto prejemki socialne zaščite* (1-AITR-AISCR) + preostali fiskalni prejemki
                              Preostale fiskalne prejemke je treba uvesti v izračun neto prejemkov socialne zaščite samo, če niso neposredno zajeti v povprečni davčni stopnji po postavki (AITR) in/ali povprečni stopnji socialnih prispevkov po postavki (AISCR);
                           
                        
                              3.2
                           
                           
                              „povprečna davčna stopnja po postavki (AITR) za prejemek (ali skupino prejemkov)“ pomeni vsoto davkov, ki so jih plačali prejemniki na navedeni prejemek, deljeno s celotnim dohodkom tega prejemka (tj. prejeti bruto prejemki);
                           
                        
                              3.3
                           
                           
                              „povprečna stopnja socialnih prispevkov po postavki (AISCR) za prejemek (ali skupino prejemkov)“ pomeni vsoto socialnih prispevkov, ki so jih plačali prejemniki na navedeni prejemek, deljeno s celotnim dohodkom tega prejemka (tj. prejeti bruto prejemki);
                           
                        
                              3.4
                           
                           
                              „preostali fiskalni prejemek“ pomeni del skupne vrednosti fiskalnega prejemka, ki se nanaša na oprostitev dajatev, ki se uporabljajo pri socialnih prejemkih (v nasprotju z delom, ki se nanaša na oprostitev dajatev, ki se uporabljajo pri vseh drugih oblikah dohodka).
                           
                        
            
                  4.
               
               
                  Podrobne opredelitve za uporabo te uredbe so navedene v Priročniku ESSPROS, ki ga je pripravila Evropska komisija v sodelovanju z državami članicami.
               
            
         (1)  UL L 5, 9.1.2008, str. 3.
   
   
      PRILOGA II
      
         Podrobne klasifikacije v zvezi z modulom o neto prejemkih socialne zaščite
      
      
                  1.
               
               
                  Prejemki socialne zaščite so razčlenjeni na prejemke, vezane na osebni prejemek, in prejemke, ki niso vezani na osebni prejemek. Klasifikacija prejemkov socialne zaščite se še naprej deli glede na to, ali gre za periodična plačila ali pavšalne prejemke:
                  
                              —
                           
                           
                              prejemki socialne zaščite,
                           
                        
                              —
                           
                           
                              prejemki socialne zaščite, ki niso vezani na osebni prejemek,
                           
                        
                              —
                           
                           
                              denarni prejemki, ki niso vezani na osebni prejemek,
                           
                        
                              —
                           
                           
                              periodični denarni prejemki, ki niso vezani na osebni prejemek,
                           
                        
                              —
                           
                           
                              pavšalni denarni prejemki, ki niso vezani na osebni prejemek,
                           
                        
                              —
                           
                           
                              prejemki socialne zaščite, vezani na osebni prejemek,
                           
                        
                              —
                           
                           
                              denarni prejemki, vezani na osebni prejemek,
                           
                        
                              —
                           
                           
                              periodični denarni prejemki, vezani na osebni prejemek,
                           
                        
                              —
                           
                           
                              pavšalni denarni prejemki, vezani na osebni prejemek.
                           
                        
            
                  2.
               
               
                  Prejemki so razdeljeni po funkcionalni skupini iz člena 2(b) Uredbe (ES) št. 458/2007. Ta podrobna agregatna klasifikacija na prvi ravni klasifikacije je naslednja:
                  
                              —
                           
                           
                              bolezen/zdravstveno varstvo,
                           
                        
                              —
                           
                           
                              invalidnost,
                           
                        
                              —
                           
                           
                              starost,
                           
                        
                              —
                           
                           
                              preživeli družinski člani,
                           
                        
                              —
                           
                           
                              družina/otroci,
                           
                        
                              —
                           
                           
                              brezposelnost,
                           
                        
                              —
                           
                           
                              stanovanja,
                           
                        
                              —
                           
                           
                              socialna izključenost (drugje neomenjena).
                           
                        
            
   
      PRILOGA III
      
         Merila za diseminacijo podatkov v zvezi z modulom o neto prejemkih socialne zaščite
      
      
                  1.
               
               
                  Eurostat objavi informacije države članice samo po agregaciji po shemi, vsaj glede:
                  
                              —
                           
                           
                              skupnih neto prejemkov socialne zaščite,
                           
                        
                              —
                           
                           
                              deleža prejemkov socialne zaščite, zavezanega davku, in/ali socialnih prispevkov,
                           
                        
                              —
                           
                           
                              neto prejemkov socialne zaščite po funkciji,
                           
                        
                              —
                           
                           
                              prejemkov, vezanih na osebni prejemek, proti nevezanim na osebni prejemek.
                           
                        
            
                  2.
               
               
                  Komisija (Eurostat) na zahtevo posreduje posebnim uporabnikom (nacionalnim organom, ki urejajo podatke ESSPROS, oddelkom Komisije in mednarodnim ustanovam) podrobne podatke po shemah in državah članicah.
               
            
                  3.
               
               
                  Če se zadevna država članica strinja s celovitim posredovanjem podatkov, se posebni uporabniki pooblastijo za objavo podatkov po shemi.
               
            
                  4.
               
               
                  Če se zadevna država članica ne strinja s celovitim posredovanjem podatkov, se posebni uporabniki pooblastijo za objavo agregatnih podatkov po shemi. Agregacija po shemah je v skladu s pravili za diseminacijo, ki so jih določile zadevne države članice.